'We are enjoying each other', Alvisa and Bashkimi confess after leaving 'Match'
'Po shijojmë njëri-tjetrin', Alvisa dhe Bashkimi rrëfehen pas daljes nga 'Përputhen'
Bashkimi dhe Alvisa e mbyllën rrugëtimin e tyre në "Përputhen" për të vazhduar jashtë historinë e dashurisë. Të ftuar në "Pardon My French" ata treguan si po i kalojnë këto ditë dhe planet për të ardhmen.
"Jemi më të qetë, po shijojmë njëri- tjetrin. Aq ishte si eksperiencë, nuk më mungon të them të drejtën. Koha do të vërtetojë sa real jemi ne. Ka komente negative, por janë një përqindje shumë e vogël me adresa 'fake'. Jam njeri shumë i thjeshtë", tha Alvisa.
Ndërsa Bashkimi u shpreh: Eksperiencë shumë e mirë. 4 muaj ishin boll, dola bashkë me pulën (Alvisën). Ditët e para shkuam në vendlindjen tonë, unë në Mitrovicë, ajo në Vlorë për të qëndruar me familjarët tanë.
Me batutë, Alvisa tregoi se gjyshja e kishte pyetur pse nuk e kishte marrë me vete Bashkimin.
Ndër të tjera, ata zbuluan pak nga marrëdhënia e tyre, e sa xhelozë janë.
"Kudo që të jetë mua do më ketë nga mbrapa", tha Alvisa.
Të pyetur se ç'do të bënin po të merrnin oferta larg njëri-tjetrit, ata thanë:
Bashkimi: Nuk kam patur asnjë ofertë deri tani. Dua ta provoj, por jam pak i vështirë. Dua të jetë diçka që ja vlen. Çfarëdo të jetë, mjafton të jetë në televizion.
Alvisa: Unë nuk jam pro lidhjeve në distancë. Nëse do të na jepeshin këto oferta do përpiqeshim të rrinim bashkë.
Po për marrëdhënien e tyre, çfarë kanë menduar? A janë ata gati të zyrtarizojnë marrëdhënien?
Bashkimi: Nuk e di për mua është pak e vështirë të bëj plane. Nëse jemi bashkë do e shohim.
Alvisa: Nuk kam asnjë plan, si të rrjedhë.
Bashkimi: Nuk kam patur asnjë lidhje serioze më para, ndaj nuk bëj plane. Unë nuk e kam problem të bëj fejesë, bashkëjetesë.